ᱟᱨᱤᱥᱟ

ᱟᱨᱤᱥᱟ ᱯᱤᱴᱷᱟ. ᱫᱚ ᱳᱰᱤᱭᱟ ᱯᱤᱴᱷᱟ. ᱠᱟᱱᱟ ᱾ ᱱᱚᱶᱟ ᱫᱚ ᱪᱟᱣᱞᱮ ᱦᱚᱞᱚᱝ, ᱜᱩᱲ, ᱜᱚᱛᱚᱢ ᱠᱷᱚᱱ ᱠᱚ ᱛᱮᱭᱟᱨᱻᱟ ᱾ ᱳᱰᱤᱭᱟ ᱠᱚᱣᱟᱜ ᱚᱲᱟᱜ ᱨᱮ ᱡᱷᱚᱛᱚ ᱯᱚᱨᱚᱵᱽ ᱠᱚᱨᱮ ᱱᱚᱶᱟ ᱯᱤᱴᱷᱟ. ᱫᱚ ᱠᱚ ᱛᱮᱭᱟᱨᱻᱟ ᱾ ᱥᱨᱤᱡᱚᱜᱚᱱᱱᱟᱛᱷᱻᱟᱜ ᱪᱷᱚᱯᱚᱱ(᱕᱖) ᱵᱜᱳᱜ ᱨᱮ ᱦᱚᱸ ᱠᱚ ᱪᱟᱞᱻᱟ ᱾ ᱟᱱᱫᱷᱽᱨᱚ ᱯᱨᱚᱫᱮᱥ, ᱛᱟᱢᱤᱞ ᱱᱟᱰᱩ, ᱠᱟᱨᱱᱟᱴᱚᱠ ᱞᱮᱠᱟᱱ ᱯᱚᱱᱚᱛ ᱨᱮ ᱦᱚᱸ ᱱᱚᱶᱟ ᱯᱤᱴᱷᱟᱹ ᱟᱹᱰᱤ ᱠᱚ ᱡᱚᱢᱟ ᱾ ᱫᱨᱟᱵᱷᱤᱰᱤᱭᱟᱱ ᱟᱨ ᱟᱥᱴᱨᱤᱠ ᱥᱚᱢᱟᱡᱽ ᱨᱤᱱ ᱢᱟᱹᱱᱢᱤ ᱱᱚᱶᱟ ᱯᱤᱴᱷᱟᱹ ᱫᱚ ᱠᱚ ᱮᱛᱚᱦᱚᱵ ᱞᱮᱜᱼᱟ ᱚᱠᱚᱭ ᱫᱚ ᱵᱩᱨᱩ ᱪᱮᱛᱟᱱ ᱜᱟᱡᱟᱲ ᱨᱤᱱ ᱵᱚᱸᱜᱟ ᱠᱚ ᱫᱮᱣᱟ ᱫᱮᱣᱟ ᱠᱚᱣᱟ ᱾ ᱥᱨᱤ ᱡᱚᱜᱚᱱᱱᱟᱛᱷ ᱦᱚᱸ ᱢᱤᱫ ᱵᱳᱨᱳ ᱵᱚᱸᱜᱟᱭ ᱛᱟᱦᱮᱸ ᱠᱟᱱᱟ ᱚᱠᱚᱭ ᱫᱚ ᱵᱤᱨ ᱦᱚᱲ ᱟᱨᱵᱟᱝ ᱥᱚᱵᱚᱨ ᱠᱚ ᱵᱚᱸᱜᱟ ᱟᱭ ᱠᱟᱱ ᱛᱟᱦᱮᱱ ᱾ ᱱᱩᱠᱩ ᱥᱚᱵᱚᱨ ᱯᱟᱹᱦᱤᱞ ᱨᱮ ᱟᱨᱤᱥᱟ ᱯᱤᱴᱷᱟᱹ ᱥᱨᱤ ᱡᱚᱜᱚᱱᱱᱟᱛᱷ ᱠᱚ ᱥᱟᱢᱟᱝ ᱟᱭ ᱛᱟᱦᱮᱸᱜ ᱾  ᱵᱤᱫᱭᱟᱯᱚᱛᱤ ᱧᱩᱛᱩᱢ ᱢᱤᱫ ᱥᱮᱱᱟᱯᱚᱛᱤ ᱥᱚᱵᱚᱨ ᱦᱚᱯᱚᱱ ᱮᱨᱟᱭ ᱵᱟᱯᱞᱟ ᱮᱱᱟ ᱨᱟᱡᱟ ᱟᱜ ᱟᱫᱮᱥ ᱛᱮ, ᱢᱩᱬ ᱦᱩᱫᱤᱥ ᱫᱚ ᱡᱚᱜᱚᱱᱱᱟᱛᱷ ᱵᱚᱸᱜᱟ ᱠᱩᱢᱵᱽᱲᱩᱭ ᱮ ᱞᱟᱹᱜᱤᱫ ᱛᱮ ᱩᱱᱠᱩ ᱥᱚᱵᱚᱨ ᱡᱟᱹᱛᱤ ᱥᱟᱶ ᱥᱟᱹᱜᱟᱹᱭ ᱡᱚᱲᱟᱣ ᱞᱟᱹᱜᱤᱫ ᱛᱮ ᱚᱠᱚᱭ ᱱᱟᱜ ᱮ ᱥᱮᱵᱟᱭᱮ ᱠᱟᱱᱟ ᱩᱱᱤ ᱤᱡ ᱦᱚᱯᱚᱱ ᱮᱨᱟ ᱥᱟᱶ ᱧᱮᱞᱚᱜ ᱞᱮᱠᱟ ᱵᱟᱯᱞᱟ ᱾ ᱠᱤᱪᱷᱩ ᱫᱤᱱ ᱛᱟᱭᱚᱢ ᱩᱱᱤ ᱵᱤᱫᱭᱟᱯᱚᱛᱤ ᱫᱚ ᱵᱩᱨᱩ ᱵᱷᱤᱛᱨᱤ ᱠᱷᱚᱱ ᱡᱚᱜᱚᱱᱱᱟᱛᱷ ᱠᱩᱢᱵᱽᱲᱩ ᱤᱫᱤ ᱠᱟᱛᱮ ᱯᱩᱨᱤ ᱨᱮᱱᱟᱜ ᱨᱟᱡᱽ ᱚᱲᱟᱜ ᱥᱩᱨ ᱨᱮ ᱠᱚ ᱛᱷᱟᱯᱚᱱ ᱠᱮᱫᱮᱭᱟ ᱾ ᱛᱟᱭᱚᱢ ᱵᱤᱫᱭᱟᱯᱚᱛᱤ ᱫᱚ ᱨᱟᱡᱟ ᱟᱜ ᱟᱫᱮᱥ ᱛᱮ ᱩᱱᱤ ᱥᱚᱵᱚᱨ ᱦᱚᱯᱚᱱ ᱮᱨᱟᱭ ᱟᱹᱜᱩ ᱠᱮᱫᱮᱭᱟ ᱮᱨᱟ ᱞᱮᱠᱟᱛᱮ ᱾ ᱯᱩᱨᱤ ᱥᱨᱤ ᱡᱚᱜᱚᱱᱱᱟᱛᱷ ᱵᱚᱸᱜᱟ ᱤᱡ ᱯᱩᱭᱞᱩ ᱫᱮᱣᱟ ᱫᱮᱣᱟ ᱤᱡ ᱫᱚ ᱩᱱᱤ ᱥᱚᱵᱚᱨ ᱠᱩᱲᱤ ᱜᱮ ᱾ ᱩᱱᱤ ᱠᱩᱲᱤ ᱟᱡ ᱵᱟᱵᱟ ᱡᱮᱞᱮᱠᱟ ᱟᱨᱤᱥᱟ ᱯᱤᱴᱷᱟᱹ ᱡᱚᱜᱚᱱᱱᱟᱛᱷ ᱮ ᱥᱟᱢᱟᱝ ᱟᱭ ᱛᱟᱦᱮᱱᱟ ᱚᱱᱠᱟ ᱜᱮ ᱟᱡ ᱦᱚᱸᱭ ᱫᱮᱣᱟ ᱥᱮᱣᱟ ᱞᱮᱫᱮᱭᱟ ᱟᱨ ᱮ ᱵᱤᱦᱤᱛ ᱞᱮᱜᱼᱟ ᱾ ᱩᱱ ᱠᱷᱚᱱ ᱜᱮ ᱟᱨᱤᱥᱟ ᱯᱤᱴᱷᱟᱹ ᱫᱚ ᱡᱚᱜᱚᱱᱱᱟᱛᱷ ᱵᱚᱸᱜᱟ ᱠᱚ ᱥᱟᱢᱟᱝ ᱟᱭᱟ ᱾ ᱞᱟᱹᱭ ᱛᱮ ᱜᱟᱱᱚᱜᱼᱟ, ᱩᱱᱤ ᱥᱚᱵᱚᱨ ᱠᱩᱲᱤ ᱟᱨ ᱟᱡ ᱡᱟᱶᱟᱭ ᱨᱤᱱ ᱜᱤᱫᱽᱨᱟᱹ ᱜᱮ ᱡᱚᱜᱚᱱᱱᱟᱛᱷ ᱵᱚᱸᱜᱟ ᱨᱤᱱ ᱟᱥᱚᱞ ᱥᱮᱣᱚᱠ ᱫᱚ ᱾

 ᱡᱤᱱᱤᱥ 
 ᱕᱐᱐ ᱜᱽᱨᱟᱢ ᱪᱟᱣᱞᱮ
 ᱔᱐᱐ ᱜᱽᱨᱟᱢ ᱜᱩᱲ/ ᱪᱤᱱᱤ
 ᱒᱕᱐ ᱢ.ᱞ. ᱜᱚᱛᱚᱢ

 ᱛᱮᱭᱟᱨ 
ᱫᱟᱜ ᱠᱚ ᱵᱟᱥᱟᱝ ᱞᱮᱛᱮ ᱚᱱᱟ ᱨᱮ ᱪᱟᱣᱞᱮ ᱦᱚᱞᱚᱝ, ᱟᱨ ᱜᱩᱲ ᱠᱚ ᱞᱮᱣᱦᱟᱭᱟ ᱾ ᱛᱟᱭᱚᱢ ᱛᱮ ᱯᱤᱴᱷᱟ. ᱞᱮᱠᱟ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱜᱳᱞᱤ ᱞᱮᱛᱮ ᱞᱚᱞᱚ ᱜᱚᱛᱚᱢ ᱟᱨ ᱵᱟᱝ ᱥᱩᱱᱩᱢ ᱨᱮ ᱠᱚ ᱪᱷᱟᱬᱟᱣᱻᱟ ᱾    

 ᱱᱟᱜᱟᱢ 
ᱠᱷᱨᱤᱥᱴᱚ ᱯᱩᱨᱵᱽ ᱢᱚᱬᱮ ᱜᱚᱴᱟᱝᱻᱟᱜ ᱥᱟᱭᱚᱛ ᱛᱮ ᱟᱨᱤᱥᱟ ᱯᱤᱴᱷᱟ. ᱫᱚ ᱦᱚᱲ ᱠᱚ ᱛᱟᱞᱟᱨᱮ ᱥᱚᱫᱚᱨ ᱞᱮᱱᱟ ᱾ ᱡᱚᱠᱷᱚᱱ ᱥᱤᱫᱷᱟᱨᱛᱷ ᱜᱚᱣᱩᱛᱚᱢ ᱵᱩᱫᱷᱚᱛᱣᱚ ᱜᱮᱭᱟᱱ ᱦᱟᱛᱟᱣ ᱟᱱᱟ, ᱩᱱ ᱚᱠᱛᱚ ᱠᱚᱲᱤᱝᱜᱚ ᱠᱷᱚᱱ ᱦᱮᱡ ᱟᱠᱟᱱ ᱵᱟᱨᱭᱟ ᱵᱮᱯᱟᱨᱤ ᱛᱚᱯᱚᱥᱩ ᱟᱨ ᱵᱚᱦᱞᱤᱠᱚ ᱴᱷᱮᱱ ᱠᱷᱚᱱ ᱟᱨᱤᱥᱟ ᱯᱤᱴᱷᱟ. ᱡᱚᱢ ᱞᱮᱭᱟ ᱢᱮᱱᱛᱮ ᱵᱚᱣᱩᱫᱷᱚ ᱜᱽᱨᱚᱱᱛᱷᱚ ᱨᱮ ᱚᱞ ᱠᱟᱱᱟ ᱾ ᱟᱨᱤᱥᱟ ᱫᱚ ᱯᱟᱞᱤ ᱟ.ᱲᱟ. ᱠᱟᱱᱟ ᱾ ᱯᱟᱞᱤ ᱯᱟ.ᱨᱥᱤ ᱛᱮ ᱟᱨᱤᱥᱟ ᱢᱮᱱᱮᱛ ᱫᱚ ᱪᱟᱣᱞᱮ ᱠᱟᱱᱟ ᱾ ᱟᱨ ᱦᱚᱸ ᱛᱟᱢᱤᱞᱤ ᱯᱟ.ᱨᱥᱤ ᱛᱮ ᱟᱨᱤᱥᱟ ᱢᱮᱱᱮᱛ ᱫᱚ ᱪᱟᱣᱞᱮ ᱠᱟᱱ ᱜᱮᱭᱟ ᱾ 

 ᱱᱚᱶᱟ ᱦᱚᱸ ᱧᱮᱞᱢᱮ 
 ᱯᱤᱴᱷᱟ.
 ᱠᱟᱠᱚᱨᱟ ᱯᱤᱴᱷᱟ.

 ᱥᱟ.ᱠᱷᱭᱟ.ᱛ